# Humanitāro un sociālo zinātņu fakultātes

# Valodu un literatūras katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecisko darbu humanitārajās un mākslas zinātnēs, valodniecības un literatūrzinātnes nozarē (salīdzināmās un sastatāmās valodniecības apakšnozarē);

2.2. vadīt studiju nodarbības, organizēt eksāmenus un pārbaudījumus Humanitāro un sociālo zinātņu fakultātes (turpmāk HSZF) studiju programmās;

2.3. ievēlēšanas periodā publicēt/apstiprināt publicēšanai vismaz 2 rakstu zinātniskajā izdevumā, kas indeksēts *Web of Science* un/vai *SCOPUS* datu bāzēs;

2.4. piedalīties dažāda veida projektos (piemēram, Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā0;

2.5. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.6. sekot valodniecības un literatūrzinātnes nozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās u.c.);

2.8. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.9. ievērot akadēmiskā godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir doktora grāds.

2. Valsts valodas prasme atbilstoši Valsts valodas likumam.

3. Angļu valodas prasme B2 līmenī.